Նշենք, որ, ըստ գործի նյութերի, իրեղեն ապացույց ճանաչված «Իգլա»-ի խողովակը Հայաստան է բերվել Վրաստանից: Քրեական գործ հարուցելու մասին հաղորդագրություն տարածելիս Ազգային անվտանգության ծառայությունը նշել էր, որ «նախնական տեղեկություններ են ստացվել ՀՀ քաղաքացիների կողմից Վրաստանի Հանրապետությունից մաքսանենգ եղանակով Հայաստանի Հանրապետություն «Իգլա» տեսակի զենիթահրթիռային համալիր տեղափոխելու մասին, ինչպես նաև տեղեկացրել, որ ձեռնարկված քննչական գործողությունների և օպերատիվ-հետախուզական միջոցառումների արդյունքում հայտնաբերվել և առգրավվել է «Իգլա» տեսակի զենիթահրթիռային համալիրի արձակման խողովակ: